4.

Liikmesriigid esitavad järgmised toetusesaaja muutujad vastavalt sekkumiste konkreetsele ülesehitusele ja sekkumisloogikale: a) B010: toetusesaaja kordumatu tunnus Sellel andmeväljal esitatakse sama toetusesaaja kordumatu tunnus, mida kasutatakse käesoleva lisa punkti 2 alapunkti a alapunktis iii osutatud muutuja M030 seirega seotud sekkumiste andmete puhul; b) B020: sugu Sellel andmeväljal esitatakse teave toetusesaaja soo kohta. Kui toetusesaaja on füüsiliste isikute rühm, juriidiline isik või juriidiliste isikute rühm, teatatakse põllumajandusettevõtte peamis(t)e juhi (juhtide) sugu. Peamine juht on isik, kellel on otsustusõigus seoses põllumajandusettevõttes toimuva põllumajandusliku tegevusega ning kes kasutab selle tegevusega seotud eeliseid ja kannab selle tegevusega seotud finantsriske. Liikmesriigid võivad esitada täiendavaid selgitavaid andmeid juhtimisülesannete jaotuse kohta sookategooriate kaupa; c) B030: noor põllumajandustootja Sellel andmeväljal esitatakse teave selle kohta, kas toetusesaaja on noor põllumajandustootja, st jääb alla vanusepiiri, mille liikmesriigid on kehtestanud oma ÜPP strateegiakavades vastavalt määruse (EL) 2021/2115 artikli 4 lõikele 6. Liikmesriigid esitavad selle teabe kõigile toetusesaajatele, kes on füüsilised isikud. Füüsiliste isikute rühmade või juriidiliste isikute puhul esitatakse teave üksnes nende toetusesaajate kohta, kellele on antud toetust põlvkondade vahetumiseks määruse (EL) 2021/2115 artikli 30, artikli 75 lõike 2 punkti a ja artikli 77 alusel; d) B040: geograafiline asukoht – kohalik omavalitsus Sellel andmeväljal esitatakse selle kohaliku omavalitsuse haldusüksuse kood, kus asub toetusesaaja kogu pindala või suurem osa sellest või kus asub põllumajandusliku majapidamise peahoone; e) B050: looduslikust või muust piirkondlikust eripärast tulenevate piirangutega ala Sellel andmeväljal näidatakse, kas põllumajanduslik majapidamine asub looduslikust või muust eripärast tulenevate piirangutega alal, nagu on osutatud määruse (EL) 2021/2115 artiklis 71. Põllumajanduslik majapidamine liigitatakse looduslikust või muust eripärast tulenevate piirangutega alal asuvaks, kui kogu või suurem osa toetusesaaja pindalast või põllumajandusliku majapidamise peahoone asub looduslikust või muust eripärast tulenevate piirangutega alal. Kui toetusesaajale antakse toetust kõnealuse määruse artikli 71 alusel, liigitatakse tema põllumajanduslik majapidamine looduslikust või muust eripärast tulenevate piirangutega alal asuvaks; f) B060: nitraaditundlik ala See andmeväli näitab, kas põllumajanduslik majapidamine asub nõukogu direktiivi 91/676/EMÜ (1) kohaselt määratud nitraaditundlikul alal. Põllumajanduslikud majapidamised liigitatakse nitraaditundlikul alal asuvateks, kui kogu või suurem osa toetusesaaja pindalast või põllumajandusliku majapidamise peahoone asub nitraaditundlikul alal; g) B070: põllumajandusettevõtte asukoha omadused veemajanduskavas Andmeväljal näidatakse, kas põllumajanduslik majapidamine asub alal, mis on kaasatud veemajanduskavas, nagu on osutatud määruse (EL) 2021/2115 artikli 72 lõike 3 punktis c. Põllumajanduslik majapidamised liigitatakse veemajanduskavas kaasatud alal asuvateks, kui kogu või suurem osa toetusesaaja pindalast või põllumajandusliku majapidamise peahoone asub veemajanduskavas märgitud alal; h) B080: Natura 2000 ala Andmeväli näitab, kas põllumajanduslik majapidamine asub Natura 2000 alal, nagu on osutatud määruse (EL) 2021/2115 artikli 72 lõike 3 punktis a. Põllumajanduslikud majapidamised liigitatakse Natura 2000 alal asuvateks, kui kogu või suurem osa toetusesaaja pindalast või põllumajandusliku majapidamise peahoone asub Natura 2000 alal. Liikmesriigid võivad esitada täiendavaid selgitavaid andmeid Natura 2000 alal asuva põllumajandusliku majapidamise pindala osakaalu kohta; i) B090: mahepõllumajandusettevõte Andmeväli näitab, kas põllumajanduslikku majapidamist peetakse mahepõllumajanduslikult, nagu on sätestatud Euroopa Parlamendi ja nõukogu määruses (EL) 2018/848, (2) osaliselt mahepõllumajanduslikult või mittemahepõllumajanduslikult. Põllumajanduslik majapidamine liigitatakse mahepõllumajanduslikuks, kui kogu toetusesaaja maa-ala või suuremat osa sellest (> 50 % kogupindalast) haritakse mahepõllumajanduslikult, ja osaliselt mahepõllumajanduslikuks, kui ainult väikest osa toetusesaaja pindalast (< 50 % kogupindalast) haritakse mahepõllumajanduslikult; j) B100: deklareeritud põllumaa hektarite arv Sellel andmeväljal esitatakse liikmesriikide poolt oma ÜPP strateegiakavades määruse (EL) 2021/2115 artikli 4 lõike 3 punkti a kohaselt määratletud põllumaa hektarite koguarv; k) B110: deklareeritud püsirohumaa hektarite arv Sellel andmeväljal esitatakse liikmesriikide poolt oma ÜPP strateegiakavades määruse (EL) 2021/2115 artikli 4 lõike 3 punkti c kohaselt määratletud püsirohumaa hektarite koguarv; l) B120: deklareeritud püsikultuuridega hektarite arv Sellel andmeväljal esitatakse liikmesriikide poolt oma ÜPP strateegiakavades määruse (EL) 2021/2115 artikli 4 lõike 3 punkti b kohaselt määratletud püsikultuuridega hektarite koguarv; m) B130: muude otsetoetuste saamise tingimustele vastavate alade hektarite arv Sellel andmeväljal esitatakse nende hektarite koguarv, millel ei toimu põllumajanduslikku tegevust, aga mis vastavad siiski otsetoetuste saamise tingimustele vastavalt määruse (EL) 2021/2115 artikli 4 lõike 4 punktile c; n) B141: HPK 2 - märg- ja turbaalade hektarite arv – püsirohumaa Sellel andmeväljal esitatakse nende märg- ja turbaalade püsirohumaa hektarite koguarv, mille suhtes kohaldatakse määruse (EL) 2021/2115 III lisas sätestatud HPK 2 nõudeid; o) B142: HPK 2 - märg- ja turbaalade hektarite arv – põllumaa Sellel andmeväljal esitatakse nende märg- ja turbaalade põllumaade hektarite koguarv, mille suhtes kohaldatakse HPK 2 nõudeid; p) B143: HPK 2 - märg- ja turbaalade hektarite arv – püsikultuurid Sellel andmeväljal esitatakse nende püsikultuuride hektarite koguarv, mille suhtes kohaldatakse HPK 2 nõudeid; q) B150: HPK 8 – tootmisega mitteseotud maa-alade ja objektide all asuva põllumaa minimaalse osakaalu täitmiseks kasutatud hektarite arv Sellel andmeväljal esitatakse nende hektarite koguarv (enne võimalikke kaalutegureid), mida kasutatakse tootmisega mitteseotud maa-alade ja objektide all asuva põllumaa minimaalse osakaalu täitmiseks HPK 8 nõuete alusel, nagu on sätestatud määruse (EL) 2021/2115 III lisas. Liikmesriigid esitavad selle toetusesaaja muutuja jaotuse järgmiselt: i) B151: HPK 8 – kesa alla jäetud maa-alade hektarite arv; ii) B152: HPK 8 – hekkide, üksikute puude või puuderühma, puuderidade all asuvate maa-alade hektarite arv; iii) B153: HPK 8 – põlluservade, maalappide või maatükkide puhverribade all asuvate maa-alade hektarite arv; iv) B154: HPK 8 – kraavide ja ojade all asuvate maa-alade hektarite arv; v) B155: HPK 8 – väikeste tiikide ja märgalade all asuvate maa-alade hektarite arv; vi) B156: HPK 8 – kivimüüride all asuvate maa-alade hektarite arv; vii) B157: HPK 8 – kivikalmete all asuvate maa-alade hektarite arv; viii) B158: HPK 8 – terrasside all asuvate maa-alade hektarite arv; ix) B159: HPK 8 – kultuuriliste objektide all asuvate maa-alade hektarite arv; x) B160: HPK 8 – muude tootmisega mitteseotud maa-alade ja objektide all asuvate maa-alade hektarite arv; xi) B161: HPK 8 – taimekaitsevahendeid kasutamata haritavate püüdekultuuride all asuvate maa-alade hektarite arv; xii) B162: HPK 8 – ilma taimekaitsevahenditeta haritavate lämmastikku siduvate kultuuride all asuvate maa-alade hektarite arv; r) B170: HPK 9 – selliste maa-alade hektarite arv, mille suhtes kehtib muutmise või kündmise keeld Sellel andmeväljal esitatakse nende hektarite arv, mille suhtes kohaldatakse määruse (EL) 2021/2115 III lisas sätestatud keeldu muuta või künda Natura 2000 aladel asuvaid keskkonnatundlikeks püsirohumaadeks liigitatud püsirohumaid HPK 9 alusel. Liikmesriigid esitavad järgmise teabe: i) B171: HPK 9 – Natura 2000 aladel asuva püsirohumaa hektarite arv; ii) B172: HPK 9 – määratud keskkonnatundliku püsirohumaa hektarite arv Natura 2000 aladel, mis on kaitstud HPK 9 alusel ja mille põllumajandustootjad on deklareerinud; s) B180: määratud keskkonnatundliku püsirohumaa hektarite arv väljaspool Natura 2000 alasid, mis on kaitstud HPKde raames ja mille põllumajandustootjad on deklareerinud, kui on kohaldatav.